
REFERAT
privind  modificarea  contractului - cadru de finanţare nerambursabilă pentru proiecte de sport si a Anexei 1 la contractul – cadru privind categoriile de cheltuieli pentru actiunile/activitatile sportive, aprobate prin HCLMT nr.436/16.10.2015
Prin Hotărârea Consiliului Local nr. 436/16.10.2015 s-a aprobat contractul de finantare – cadru cu anexele aferente, prin care se acorda contributii financiare  pentru proiecte de activitate sportivă.
Având in vedere ca in contractul de finantare – cadru pentru proiecte sportive, aprobat prin Ordinul nr.130/2006 al Presedintelui Agentiei Nationale pentru Sport, este stipulat ca si obiect acordarea finantarii pentru un proiect sportiv, si cuprinde numai conditii de finantare, si nu face referire la acordarea altor facilitati cum ar fi punerea la dispozitie a bazelor sportive, consideram necesar ca si contractul –cadru aprobat prin HCLMT nr.436/2015 sa cuprinda doar conditii de finantare a proiectului sportiv.

Mentionam ca, contractul cadru, aprobat prin HCLMT nr.436/2015, cuprinde la cap IV. Contributia Municipiului Timisoara, art.4, urmatoarele: 
” 1. Asigura folosinta gratuita a obiectivelor cu destinatie sportiva (baze sportive) aflate in proprietate sau administrare, la solicitarea structurii sportive/ asociatiei/fundatiei, pentru actiunile si activitatile prevazute in Anexa nr.2 la prezentul contract, in limita programului disponibil si conform programarii stabilite de comun acord cu reprezentantii structurii de specialitate din cadrul Primariei Municipiului Timisoara.

2. Repartizeaza structurii sportive/asociatiei/fundatiei suma de ... lei, din bugetul local, din capitolul 67.02. "Cultură, recreere şi religie", subcap.67.02.05.01-Sport, pentru finanţarea acţiunilor/activităţilor prevăzute la art. 1.”
 Pentru alinierea contractului-cadru cu modelul contractului aprobat prin Ordinul nr.130/2006, sunt necesare urmatoarele modificari:

- se  modifica la Cap.IV.Contributia Municipiului Timisoara, articolul 4., care va avea
 urmatoarea forma:”Art.4.Municipiul Timisoara repartizează structurii sportive//asociatiei/
fundatiei, suma de …… lei, pentru finantarea actiunilor/activitatilor prevazute la Art.1, din bugetul local, din capitolul 67.02.”Cultura , recreere si religie”, subcap.67.02.05.01 –Sport”;
- se elimina de la Cap. V. Drepturile si obligatiile partilor, articolul5, aliniatul 15, care cuprinde urmatoarele:
,, 15.a) sa prezinte la începutul fiecărui sezon competiţional, calendarul sportiv competitional şi sa întocmeasca împreună cu reprezentantii structurii de specialitate din cadrul Primariei Municipiului Timisoara programul de activitati derulate in cadrul obiectivelor sportive. Neprezentarea calendarului sportiv competiţional va atrage de la sine pierderea gratuităţii sau neprogramarea actiunilor sportive la obiectivele sportive prevăzute la art.4,pct.1. ;

b)sa reprogrameze antrenamentele sau/si competitiile, la solicitarea Municipiului Timişoara în cazurile în care acesta organizează acţiuni de interes pentru comunitate sau cu ocazia unor lucrări de investitii si reparaţii curente la obiectivele sportive ;
c) sa respecte Regulamentul de Ordine şi Funcţionare al obiectivelor sportive”.

Prin Hotararea Consiliului Local nr.86/01.03.2016, s-a aprobat modul  de folosinţă a bazelor sportive Sala Polivalentă ,,Olimpia’’ Timişoara şi Complexul Sportiv ,,Bega’’ Timişoara, aflate în proprietatea Municipiului Timişoara. La  art.2. din hotarare este prevazut modul de dare in folosinta gratuita a bazelor sportive mentionate, catre structuri sportive, asociatii sau fundatii fara scop patrimonial.

În Anexa nr.1 la contractul-cadru de finanţare nerambursabilă aprobat prin HCLMT nr.436/2015 sunt detaliate categoriile de cheltuieli eligibile, care au fost incluse luand ca referinta prevederile Hotărârii de Guvern nr. 1447/2007 privind normele financiare pentru activitatea sportiva. Prin Hotărârea de Guvern nr. 720/28.09.2016 s-au modificat normele financiare pentru activitatea sportivă, aprobate prin Hotărârea Guvernului nr. 1.447/2007.
Intrucat analiza şi controlul categoriilor de cheltuieli eligibile si dupa caz, a cuantumurilor, ce se pot efectua din bugetul local, aferente contributiei Municipiului Timisoara în cadrul contractului, se face conform anexei nr.1 la contractul de finanţare nerambursabilă, propunem modificarea Anexei nr.1 la contractul-cadru, conform noilor prevederi . 
       
Având în vedere cele menţionate, înaintăm pentru aprobare, prezentul referat şi proiectul de hotărâre, prin care:

1.- se  modifica contractul- cadru la Cap.IV.Contributia Municipiului Timisoara, articolul 4., care va avea urmatoarea forma:”Art.4.Municipiul Timisoara repartizează structurii sportive/asociatiei/fundatiei, suma de …… lei, pentru finantarea actiunilor/activitatilor prevazute la Art.1, din bugetul local, din capitolul 67.02.”Cultura , recreere si religie”, subcap.67.02.05.01 –Sport”;
2. - se  modifică contractul- cadru, prin eliminarea alin 15 de la Cap V.”Drepturile si obligatiile părtilor” -Art.5;
3. - se aproba noua Anexa 1 la contractul-cadru, privind categoriile de cheltuieli pentru actiunile/activitatile sportive;
4. - se aproba contractul –cadru modificat, cu anexele aferente-Anexe nr.1/2/3si 4, conform anexei care face parte integranta din prezenta hotarare;

